STREDNÁ ŠPORTOVÁ ŠKOLA

**ako organizačná zložka Spojenej školy, Rosinská cesta 4, Žilina**

Vznik od 1. januára 2019

**Od školského roku 2019/2020 ponúkame:**

**4-ročné ŠTUDIJNÉ ODBORY /športové triedy/**

* 7451 J ŠPORTOVÉ GYMNÁZIUM

Absolvent športového gymnázia by mal byť **slušný a vzdelaný športovec**, ktorý je pripravený na vysokoškolské alebo pomaturitné štúdium akéhokoľvek typu. Absolvent je pripravený na dráhu profesionálneho športovca, trénera, rozhodcu, vie vystupovať na verejnosti a dokáže komunikovať s novinármi, disponuje dvoma svetovými jazykmi, ovláda prácu s počítačom, vie hodnotiť dejiny vlastného národa, vie v praxi využiť kľúčové, všeobecné i odborné kompetencie, ktoré získal štúdiom, pozná a dodržiava princípy kalokagatie, dokáže sa orientovať v globálnom priestore, vytvára kvalitné medziľudské vzťahy, je schopný vyhľadávať, hodnotiť a využívať informácie a je usilovný, svedomitý, disciplinovaný, čestný, so zmyslom pre fair play.

**Požiadavky prijímacieho konania, ukončovanie štúdia a doklady o získanom stupni vzdelania a kvalifikácii:**

* úspešné ukončenie 9. ročníka ZŠ, zdravotná spôsobilosť a úspešné vykonanie talentovej skúšky,
* vysvedčenie o maturitnej skúške,
* osvedčenie o odbornej spôsobilosti trénera II. kvalifikačného stupňa.

**Profilové predmety:**

* + všeobecnovzdelávacie predmety,
  + základy športovej prípravy.
* 7471 M ŠPORTOVÝ MANAŽMENT

Absolvent tohto študijného odboru je kvalifikovaný odborník pre širokú oblasť telesnej výchovy a športu. Po absolvovaní štúdia je odborne pripravený organizovať a viesť telovýchovný a športový didaktický proces. Ekonomické vzdelanie umožní absolventovi podieľať sa na riadení športových a telovýchovných organizácií a klubov a s tým súvisiacich činností v štátnom aj súkromnom sektore. Absolvent študijného odboru je schopný aplikovať nadobudnuté vedomosti a zručnosti v praxi, vie projektovať, pripravovať, organizovať športové aktivity, vie tvorivo a flexibilne pracovať v tíme aj samostatne, hodnotiť prácu podriadených, kultivovane komunikovať a vystupovať na verejnosti a flexibilne riešiť problémy. Absolvent tohto štúdia je pripravený na vysokoškolské štúdium ekonomického zamerania, ako aj štúdium v oblasti telovýchovy a športu. Okrem všeobecného vzdelávania žiak získava vedomosti z odborných predmetov, ktoré sú zamerané aj na oblasť športového marketingu a manažmentu, práva a športu, športovej prípravy, základov podnikania v športe a komunikácie v športovom manažmente.

**Požiadavky prijímacieho konania, ukončovanie štúdia a doklady o získanom stupni vzdelania a kvalifikácii:**

* úspešné ukončenie 9. ročníka ZŠ, zdravotná spôsobilosť a úspešné vykonanie talentovej skúšky
* vysvedčenie o maturitnej skúške
* osvedčenie o odbornej spôsobilosti trénera III. kvalifikačného stupňa

**Profilové predmety:**

* + odborné ekonomické predmety ako: športový marketing a manažment, základy práva v športe, podnikanie v športe, administratíva a korešpondencia a aplikovaná informatika
  + základy športovej prípravy

Rovnako pripravujeme experimentálne overovanie nových 4-ročných študijných odborov:

* 74XX X administrátor digitálnych služieb
* 74XX X databázový administrátor v športe

Tieto študijné odbory poskytujú vzdelávanie žiakov so športovým nadaním v oblasti športovej prípravy podľa zvoleného športového odvetvia a odborného vzdelávania a prípravy pre výkon povolania a odborných činností v športe - dvojitá kariéra športovca. Absolventi týchto študijných odborov sú súčasne pripravení aj na štúdium na vysokých školách príbuzného odborného zamerania. Študijné odbory umožňujú absolventom získať stredné odborné vzdelanie v oblasti informačných odborov. Poskytujú štandardy stredoškolského vzdelávania a výchovy, ktorého cieľom sú odborné vedomosti, schopnosti a zručnosti absolventa pre výkon povolania v tomto informatickom odbore s podielom praktickej prípravy. Študijné odbory sa odlišujú profiláciou odborných predmetov v zmysle názvu študijných odborov.

**Požiadavky prijímacieho konania, ukončovanie štúdia a doklady o získanom stupni vzdelania a kvalifikácii:**

* úspešné ukončenie 9. ročníka ZŠ, zdravotná spôsobilosť a úspešné vykonanie talentovej skúšky
* vysvedčenie o maturitnej skúške
* osvedčenie o odbornej spôsobilosti trénera III. kvalifikačného stupňa

**Profilové predmety databázový administrátor v športe:**

* + odborné informatické predmety ako: analýza a reporting dát, spracovanie dát na úrovni databázového servera, úvod do IT bezpečnosti a IT manažmentu, spracovanie a vizualizácia dát na úrovni databázového servera, Data Science a Machine Learning,
  + základy športovej prípravy.

**Profilové predmety administrátor digitálnych služieb:**

* + odborné informatické predmety ako: základy digitálnych technológií a digitálnych služieb, riadenie digitálnych služieb, nákup digitálnych služieb, základy podnikového riadenia v digitálnom veku, základy bezpečnosti v digitálnom veku, komunikácia v digitálnej dobe, aplikovaná informatika,
  + základy športovej prípravy.

**To, či sa dané experimentálne študijné odbory otvoria, bude známe v priebehu januára 2019.**

**KONTAKTY:**

Adresa: **Spojená škola, Rosinská cesta 4, 010 08 Žilina**

Tel.: **041 500 44 08**

Fax: **041 500 44 09**

Mobil: **0907 849 465**

E-mail: **skola@spojenasosza.edu.sk**

Web: **ssrosza.edupage.org**

Facebook: **www.facebook.com/spojenaskola.zilina**